  Виталий Пронин Кылем арын «Элькуновидениын» Павел Смирновлэн нимыз чузъяськиз вал ини. «Элькуновидение-2016» конкурсэ пыриськыны мылкыд карисьёс куспын Шаркан черкогуртын вожвылъяськон ортчиз. Ёрос ӵошатсконэ пыриськон понна 16 куриськон вуиз - котькуд муниципал кылдытэт аслэсьтыз усточизэ келяз. Пӧлазы шедизы огназы но, трос кузя но кырӟасьёс.- «Элькуновидение» пыриськыны мылкыд карисьёсмы котькуд ар трос луо, - вера Шаркан ёрос культура юртысь методотделэн кивалтӥсь Ирина Масленникова. - Дунъясьёс тужгес трос балл сётӥзы сыӵе кырӟанъёслы, кудъёссэ кылдытӥзы ёросамы улӥсьёс. Озьы вань люкаськемъёслы яраз Павел Смирнов - гурзэ но, кылъёссэ но ачиз малпам. Дышетскемын Ижысь культурая колледжысь режиссура ёзын. Соин сценалэсь уг кышка, учкисен кусып ӝог тупатэ.Кылем арын «Элькуновидениын» Павел Смирновлэн нимыз чузъяськиз вал ини. «Тужгес устоез кылбурчи», «Тужгес устоез крезьгурчи» номинациосын вормисе потӥз. Солэсь «Чузъяське кырӟан» ужзэ сцена вылын быдэстӥз «Забава» ансамбль. Озьы  конкурсын Шаркан ёрос 2-тӥ луиз вал.Ольга Корепанова Туспуктэм: Шаркан культурая юрт   Теги: кыран Элькуноведение  